recursal/SuperWikiNEXT-32B huggingface dataset:
חוף חולי בתאילנד.
מושבת פוקות מצויות בלונג איילנד.
**חוף חולי** הוא חוף ים המורכב כמעט כולו מחול או מחלקי אדמה דומים כמו בוץ או חצץ ואף אבנים. בדרך כלל חוף כזה הוא שטוח. התנאים בחופים כאלה נוחים הרבה יותר מחופי סלעים ויש בהם יותר בעלי חיים. כמו כן ישנם אנשים רבים המבלים בחופי רחצה כאלה ובחופים דומים. חוף סלעי יכול לכלול גם סלעים שונים ואף צוקים ובמקומות מסוימים גם צמחייה שונה, אך רובו מורכב מחול או מבוץ שטוח. לא תמיד קו הגבול בין שני סוגי החופים ברור. החופים מוצפים פעמיים בכל יום בעת הגאות וחוזרים בשפל, דבר היוצר מרקם חיים מורכב. בעקבות עליית גובה פני הים, חופי חולות רבים עלולים להיות מוצפים.

לאורך השנים ישנם יתר ויותר בנייה לאורך חופים אלה והם נמצאים בסכנה גדולה. הפיתוח יכול לגרום לזיהום, צפיפות אנושית, לכלוכים שנופלים לאנשים, זיהום אור ורעש ובעיות נוספות.

פאונת החוף
----------

החופים יכולים להיראות ריקים מיצורים אך מכילים הרבה חיות קטנות שקשה לראותם. ישנם בחולות מיני צדפות ותולעים שונות (בעיקר תולעים טבעתיות) המסתתרות בקווי השבר של המים ויוצאות בעת הגאות. יצורים נוספים הפועלים כך הם סרטנים שונים, חלזונות, ובאזורים הטרופיים גם יבשתנים, דגים המהלכים על היבשה. החולות משמשים לאזור רבייה לצבי ים, כלבי ים, עופות ימיים מסוימים ואפילו לדגים כמו הטרוטנית וגרוניון קליפורני. בחוף מסתובבים כמה עופות דורסים, עופות ים שונות, שחפים ומיני חופמאים המחפשים יצורים קטנים בחול. בחולות יכולים לבקר גם בעלי חיים יבשתיים כמו שועלים, עורבים, קיפוד החולות וכמה זוחלים כמו תנין הים. באזור יש מעט צמחייה כמו עשבי חולות, חבצלת, מעט אצות קטנות הקרובות למים וטחבים. באזורים הטרופיים ישנם כמה עצים כמו קוקוס, דקליים נוספים ועצי מנגרובים מותאמים למלח.

מתחת למים ישנם יצורי נוספים המתקרבים לאורך הגאויות ובורחים בעת השפל, כמו מיני סוליתאים, חסילונים, כמה כרישים וטריגוניים ועוד. לווייתנאים נדירים בחופים כאלה למעט דולפיניים אך לפעמים נמצאים לווייתנים שהוחפו בקבוצות.

גלריה
-----

* חוף בבריטניה המורכב מחול ואבניםחוף בבריטניה המורכב מחול ואבנים
* חוף בפורטוגלחוף בפורטוגל
* חוף בברזילחוף בברזיל
* עצי קוקוס בפולינזיה הצרפתיתעצי קוקוס בפולינזיה הצרפתית
* חוף רחצה בניו ג'רזיחוף רחצה בניו ג'רזי
* חוף בבולגריהחוף בבולגריה

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **חופים** |
| ויקישיתוף תמונות ומדיה בוויקישיתוף: **חוף חולי** |

* חוף הים החולי בספריה של מט"ח
* חוף חולי, באתר אנציקלופדיה בריטניקה (באנגלית)
* חופים, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282413705171
* BNE: XX526374
* BnF: cb11944249j (data)
* GND: 4183549-9
* LCCN: sh85012606
* NARA: 10636603

 |
**פרידריך אדוארד מאירהיים** (בגרמנית: **Friedrich Eduard Meyerheim**‏; 7 בינואר 1808 – 18 בינואר 1879) היה צייר גרמני.

ביוגרפיה
--------

מאירהיים השתייך למשפחת אמנים מדנציג. האב קרל פרידריך מאירהיים היה צייר פנים וקישוטים שגם הכשיר אותו בהתחלה. בנו הוא הצייר פאול מאירהיים שהוכשר בהתחלה על ידי אביו.

לאחר לימודים ראשוניים אצל הצייר האדריכלות יוהאן אדם ברייסיג בבית הספר לאמנות בעיר הולדתו, הגיע פרידריך אדוארד מאירהיים לברלין בשנת 1830, שם המשיך את לימודיו באקדמיה בהנהלת יוהאן גוטפריד שדו, אדוארד דאגה, ויוהאן גוטפריד נידליך היו מוריו. לאחר סיום לימודיו שוטט מאירהיים דרך ברנדנבורג יחד עם חברו, האדריכל היינריך סטרק, ועשה רישומי אדריכלות רבים, במיוחד של כנסיות ומבני לבנים. הקונסול וגנר רכש את הציור העצמאי הראשון שלו, בשנת 1836.

בהשפעת בית הספר לציור בדיסלדורף, הוא צייר מספר תמונות ז'אנריות רומנטיות בין השנים 1833 ו- 1841. מכאן ואילך התמסר אך ורק לתיאור חיי בורגנות ואיכרים. בינתיים הוא כבר אימץ כמה מוטיבים כאופיינים לעבודתו. וסטפליה, אלטנבורג, תורינגיה ומדינת הסן היו תחומי הציור המועדפים עליו.

תמונות הז'אנר שלו מאופיינות בצביעה דמוית אמייל. בשנת 1836 נישא לאחותו של הפסל הברלינאי פרידריך דרייק.

מאז 1870 מחלת עצבים קשה שיתקה את פעילותו האמנותית.

הבן פאול מאירהיים צייר את אביו בשנת 1877 בציור מופתי שמצוי במוזיאון העיר דנציג.

פרידריך אדוארד מאירהיים נפטר בברלין בשנת 1878 בגיל 71 ונקבר בבית העלמין בשונברג.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **פרידריך אדוארד מאירהיים** בוויקישיתוף

הערות שוליים
------------

1. ↑  Lionel von Donop (1885), "Meyerheim, Eduard", *Allgemeine Deutsche Biographie (ADB)* (in German), **21**, Leipzig: Duncker & Humblot, pp. 640–642
2. ↑  Hans-Jürgen Mende: *Lexikon Berliner Grabstätten*. Haude & Spener, Berlin 2006. S. 306.

|  |  |
| --- | --- |
| בקרת זהויות עריכת הנתון בוויקינתונים | 
* GND: 117570389
* ISNI: 0000 0000 6677 080X
* NLP: A27015919
* RKD: 55777
* ULAN: 500015516
* VIAF: 45083876
* WorldCat: viaf-45083876

 |
**רכס סנגוטין** (באנגלית: **Snegotin Ridge**; בבולגרית: **Снеготински рид**) הוא רכס מצוקים, המכוסה קרח בחלק המזרחי בצדה הצפון-מערבי של מישור לואי פיליפ בחצי האי טריניטי באזור ארץ גרהאם של צפון-מזרח חצי האי האנטארקטי שבאנטארקטיקה.

שיא גובהו של רכס סנגוטין 1,230 מטרים מעל פני הים.

רכס סנגוטין מתנשא מעל מצר ברנספילד שמצפון לרכס סנגוטין; וכן רכס סנגוטין מתנשא מעל בקע פרלז, ומעל ראשו של קרחון מאלורד, המצוי מערבית - דרום-מערבית לרכס סנגוטין.

אורכו של רכס סנגוטין 6.5 קילומטרים (בכיוון דרום-מערב - צפון-מזרח);

רוחבו של רכס סנגוטין 4 קילומטרים.

אוכף הולה מקשר את רכס סנגוטין אל מישור לואי פיליפ, הממוקם מדרום לרכס סנגוטין.

היסטוריה
--------

### מיפוי אזור הרכס

הרכס מופה לראשונה בשנת 1996 על ידי סוקרים גרמניים מהמכון לגאודזיה מעשית ( Institut für Angewandte Geodäsie) מהעיר פרנקפורט על המיין, וכן על ידי סוקרים בריטיים, מטעם הסקר האנטארקטי הבריטי (British Antarctic Survey).

### מקור השם

הרכס נקרא על שם היישוב סנגוטין שבדרום בולגריה.

קישורים חיצוניים
----------------

* תמונת לוויין של אזור הרכס באתר קופרניקס
**יוהאן וואם** (**Johan Waem**; נולד ב-9 בנובמבר 1976), המוכר בשם הבמה **דנזל** (בצרפתית: **Danzel**), הוא זמר בלגי שביצע מספר שירים שהפכו ללהיטים.

ביוגרפיה
--------

יוהאן וואם נולד בעיר בוורן שבפלנדריה המזרחית, בלגיה. בגיל 15 הוא הקים להקה בה ניגן על גיטרת בס ושר. הוא השתתף בגמר תוכנית טלוויזיה "בלגיאן איידול" בשנת 2003.

בשנת 2003 הוא הוציא תחת שם במה "דנזל" את הסינגל הראשון שלו, "You Are All of That". הוא הגיע למקום ה-69 במצעדי סינגלי ואלבומי הדאנס הבריטיים.

בשנת 2004 דנזל הוציא את הסינגל השני שלו, "Pump It Up!" שהיה רמיקס של שיר שבוצע בשנת 1998 על ידי Black & White Brothers. השיר זכה להצלחה גדולה והגיע למצעד הפזמונים במספר מדינות. בהונגריה הוא הגיע למקום הראשון. היקף המכירות בבלגיה ובצרפת הגיע לרמה של אלבום זהב. בסך הכול נמכרו כ-500 אלף העתקים מהסינגל ברחבי העולם. בישראל השיר הגיע למקום ה-22 במצעד הפזמונים השנתי של 2004.

בשנת 2005 הוא הוציא את השיר "Put Your Hands Up in the Air!" שגם הוא היה רמיקס של שיר שהוצא על ידי Black & White Brothers. השיר זכה להצלחה בעיקר בבריטניה בה הגיע למקום השישי במצעדי סינגלי ואלבומי הדאנס הבריטיים. בבלגיה הוא הגיע למקום השני.

בשנת 2006 דנזל הוציא את הסינגל הרביעי שלו, "My Arms Keep Missing You" שהיה קאבר לשירו של ריק אסטלי משנת 1988. השיר הגיע למצעד הפזמונים במספר מדינות באירופה ובבלגיה דורג במקום ה-14.

שירים נוספים שבוצעו על ידי הזמר זכו להצלחה מוגבלת אך הגיעו למצעד הפזמונים בבלגיה.

בנוסף לסינגלים דנזל הוציא אלבום המוזיקה *The Name of the Jam* בשנת 2004 ואלבום המוזיקה *Unlocked* בשנת 2008. הם לא זכה להצלחה מסחרית ולא הגיעו למצעדים.

בשנת 2009 דנזל ערך סבב הופעות בפולין.

לאחר הפסקה של מספר שנים, הוא הוציא בקיץ 2022 את הסינגל "Time Marchines".

קישורים חיצוניים
----------------

* 

* אתר האינטרנט הרשמי של דנזל (באנגלית)
* דנזל, ברשת החברתית פייסבוק

* דנזל, ברשת החברתית אינסטגרם

* דנזל, סרטונים בערוץ היוטיוב

* דנזל, במסד הנתונים הקולנועיים IMDb (באנגלית)

* דנזל, באתר ספוטיפיי

* דנזל, באתר סאונדקלאוד (באנגלית)

* דנזל, באתר Last.fm (באנגלית)

* דנזל, באתר AllMusic (באנגלית)

* דנזל, באתר MusicBrainz (באנגלית)

* דנזל, באתר דיזר

* דנזל, באתר Yandex.Music (ברוסית)

* דנזל, באתר Discogs (באנגלית)

* דנזל, באתר Genius

* דנזל, באתר בילבורד (באנגלית)
* שירי דנזל ביוטיוב

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4956940
* BnF: cb145727024 (data)
* GND: 135376017
* ISNI: 0000 0003 6860 5340
* MusicBrainz: bd6578d1-ee4f-48ba-84d3-70f4f94db11a
* NKC: xx0028815
* SUDOC: 083048405
* VIAF: 64250232
* WorldCat: viaf-64250232

 |
**Wir sind Helden** (תעתיק: "ויר סינד הלדן", גרמנית: "הננו גיבורים") היא להקת רוק ברלינאית, הפועלת מאז שנת 2001.

היסטוריה
--------

בשנת 1999 הוציאה יהודית הולופרנס אלבום סולו, "Kamikazefliege", ב-500 עותקים. האלבום זכה להצלחה מעטה בלבד, הגם שניכר בו כשרונה. בחיפושיה אחרי נגנים, פגשה הולופרנס בשנת 2001 את המתופף פולה רוי והגיטריסט והקלידן ז'אן-מישל טורט, והקימה עמם את הלהקה; הבסיסט מארק טבאסול צורף מאוחר יותר על ידי רוי.

בשנת 2002 הפיצה הלהקה (בהפקה עצמית) 3000 עותקים מהמיני־אלבום Guten Tag, שהקנה לה פופולריות מסוימת בברלין. סינגל בשם זהה, שהגיע למקום החמישים ושלושה במצעד הפזמונים ונוגן בתדירות גבוהה יחסית בתחנת הרדיו המקומית Radio-eins וברשת MTV, והופעתה של הולופרנס בתוכנית הטלוויזיה "המופע של הראלד שמידט" הרחיבו משמעותית את החשיפה שלה זכתה הלהקה, ושיחקו, מן הסתם, תפקיד משמעותי בהצלחתו המיידית של אלבומה הראשון, Die Reklamation, שיצא בשנה העוקבת. האלבום, שבו נכללו ארבעה שירים מהמיני־אלבום ועוד שניים מאלבום הסולו של הולופרנס, הגיע עם יציאתו למקום הששי בטבלאות המכירות בגרמניה, וטיפס עד למקום השני.

אלבומה השני של הלהקה, Von hier an blind, יצא בשנת 2005, והגיע כבר בשבוע המכירות הראשון לראש טבלאות המכירות הן בגרמניה, הן באוסטריה. בסך הכול מכרה הלהקה למעלה ממיליון ומאתיים אלף עותקים משני אלבומיה. בעקבות הצלחתה, הוזמנה הלהקה להשתתף בקונצרט הצדקה "לייב 8".

במאי 2007 הוציאה לאור הלהקה את אלבומה השלישי, Soundso, שהתמקם מיד במקום השני בטבלאות המכירות בגרמניה ובאוסטריה. הלך הרוח השולט בו הוא פסימי בעיקרו.

קישורים חיצוניים
----------------

ויקישיתוף מדיה וקבצים בנושא **Wir sind Helden** בוויקישיתוף
* 

* אתר האינטרנט הרשמי של Wir sind Helden (בגרמנית)
* Wir sind Helden, ברשת החברתית פייסבוק

* Wir sind Helden, ברשת החברתית טוויטר

* Wir sind Helden, במסד הנתונים הקולנועיים IMDb (באנגלית)

* Wir sind Helden, באתר אייטונס (באנגלית)

* Wir sind Helden, באתר ספוטיפיי

* Wir sind Helden, באתר סאונדקלאוד (באנגלית)

* Wir sind Helden, באתר Last.fm (באנגלית)

* Wir sind Helden, באתר AllMusic (באנגלית)

* Wir sind Helden, באתר MusicBrainz (באנגלית)

* Wir sind Helden, באתר דיזר

* Wir sind Helden, באתר Discogs (באנגלית)

* Wir sind Helden, באתר Songkick (באנגלית)

* Wir sind Helden, באתר SecondHandSongs
* ראיון שערכו ג'קל והייד עם הלהקה ברדיו הר הצופים(הקישור אינו פעיל) (אנגלית).

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15030263x (data)
* GND: 3062096-X
* ISNI: 0000 0001 2189 0610
* LCCN: no2006037799
* MusicBrainz: 908fedf4-548a-430f-b806-38fca9507dc4
* NKC: pna2009497686
* RERO: 02-A011428963
* VIAF: 153955874
* WorldCat: lccn-no2006037799

 |
**תכנון ייצור בקיבולת סופית** (**Finite Capacity Scheduling**) הוא שיטה המתזמנת את הייצור למועד הנכון כדי לספק את הדרישה למוצר בהתחשב בקיבולת משאבי הייצור.

החל משנות ה-80 של המאה ה-20 החל שימוש נרחב במערכות לעיתוד מלאי (Material Requirement Planning-MRP) אשר עזרו בזימון החומרים לייצור ובקבלת החלטות לתיזמון מועדי הייצור. מערכות אלה מסתמכות על פרמטרים רבים כגון: גודלי המנה בייצור, מלאי ביטחון נדרשים, זמני אספקה ועוד.
מנגנונים אלו מהווים היום חלק ממערכות ERP הנמצאות בשימוש רחב.

מערכות לתכנון ייצור - Scheduling
--------------------------------

המגבלה העיקרית של מערכות MRP, היא שמשאבי הייצור אינם מוגבלים בקיבולת הייצור ולכן הארגון עשוי לקבל המלצות לייצור שאינן מעשיות.
כאן נכנסות מערכות נלוות, המתבססות על נתוני הייצור ועוזרות לארגון בסידור פקודות העבודה תוך כדי עמידה במגבלות של משאבי הייצור.
מערכות לתכנון ייצור בקיבולת סופית יודעות להתמודד עם זמני כוונון (SETUP) כתלות במוצר, שימוש במטריצה, קצבי ייצור שונים למוצרים שונים ולמשאבים שונים, תלויות בין משימות (מרכזי עבודה), עמידה במועדי אספקה והקטנת עלויות ייצור.

בגלל המבנה של תוכנות אלו, הן יודעות לטפל במגוון רחב של בעיות זימון.

ראו גם
------

* המהפכה התעשייתית
* ייצור המוני
**Greatest Hits** הוא אלבום האוסף הראשון של קרייג דייוויד. האלבום יצא לאור ב-24 בנובמבר 2008 על ידי האחים וורנר.
שני סינגלים יצאו לאור מן האלבום- "Insomnia" ו-"?Where's Your Love" שבו מתארחים הראפר האנגלי טינצ'י סטריידר והזמרת ריטה אורה.
לכבוד האלבום הקליט דייוויד ארבעה שירים חדשים לגמרי, שני הסינגלים הראשונים ושני השירים- "Just My Imagination" ו-"Never Too Late" ביחד עם הזמרת הרוסיה סלבה, בשיר שנכלל כשיר בונוס בגרסת האלבום ברוסיה.
בשיר "?Where's Your Love" חזר דייוויד למקורותיו- מוזיקת הגראג' בה התפרסם.
לכבוד אלבום האוסף הקליט דייוויד מחדש את להיטו הגדול "Walking Away" עם מספר אמנים מרחבי אירופה- נאק מאיטליה, אלכס אובאגו מספרד, להקת הבנות מונרוס מגרמניה והזמרת ליניש מצרפת.
האלבום זכה להצלחה מועטה בבריטניה, ומכר כ-200,000 עותקים. באירופה ובמזרח הרחוק הצליח האלבום בזכות הלהיט "Insomnia" שכבש את המצעדים ברחבי אירופה והמזרח הרחוק, למרות כישלון הסינגל בבריטניה.
את האלבום הגדיר דייוויד כ"מבט אל העבר והעתיד שלי".

האלבום דורג במקום ה-48 במצעד האלבומים הבריטי.

רשימת השירים באלבום
-------------------

1. Fill Me In
2. Seven Days
3. Rise And Fall (With Sting)
4. Insomnia
5. What's Your Flava?
6. Walking Away
7. Where's Your Love? (With Tinchy Stryder & Rita Ora)
8. You Don't Miss Your Water ('Till The Well Runs Dry)
9. Rendezvous
10. Spanish
11. All The Way
12. Just My Imagination
13. World Filled With Love
14. Don't Love You Nor More (I'm Sorry)
15. Six Of One Thing
16. Hidden Agenda
17. This Is The Girl (With Kano)
18. Rewind
19. Hot Stuff (Let's Dance)

סינגלים
-------

1. Where's Your Love? (With Tinchy Stryder & Rita Ora) - מקום 58 בבריטניה
2. Insomnia - מקום 43 בבריטניה

קישורים חיצוניים
----------------

* MusicBrainz Greatest Hits באתר MusicBrainz

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 31494fa0-0036-36a0-8729-7ef9d1d6bda6

 |
**השערת האפס** (באנגלית: **Null hypothesis**) או בהסקה סטטיסטית, **השערת *H*0**, היא הצהרה כללית או עמדת ברירת מחדל לפיה אין הבדל בין שתי תופעות מדודות או ששתי דגימות נגזרות מאותה אוכלוסייה כללית. בדיקה (שדוחה או לא דוחה) של השערת *H*0 – ואז הסקה שיש (או אין) יסוד להניח כי קיים קשר בין שתי תופעות (למשל, כי לטיפול פוטנציאלי יש השפעה מדידה) היא משימה מרכזית בפרקטיקה מדעית מודרנית; תחום הסטטיסטיקה, וליתר דיוק בדיקת השערות, נותן קריטריונים מדויקים לדחייה או אי דחיית השערת *H*0 ברמת סמך נדרשת.

השערת *H*0 בדרך כלל נחשבת לנכונה עד שראיות מצביעות אחרת (בדומה למקרה שלפיו הנאשם במשפט מושבעים נחשב לחף מפשע עד להוכחת האשמה).

ראו גם
------

* גורם בייס
* 
* מבחן יחס הנראות
* חזקת חפות
* בדיקת השערות
* ערך P

קישורים חיצוניים
----------------

* השערת האפס, באתר MathWorld (באנגלית)

הערות שוליים
------------

1. ↑  Helmenstine, Anne Marie. "What Is the Null Hypothesis? Definition and Examples". *ThoughtCo* (באנגלית). נבדק ב-2019-12-10.
2. ↑  "The Definitive Glossary of Higher Mathematical Jargon — Null". *Math Vault* (באנגלית אמריקאית). 2019-08-01. נבדק ב-2019-12-10.
3. ↑  Everitt, Brian (1998). *The Cambridge Dictionary of Statistics*. Cambridge, UK New York: Cambridge University Press. ISBN 978-0521593465.
4. 1 2  Hayes, Adam. "Null Hypothesis Definition". *Investopedia* (באנגלית). נבדק ב-2019-12-10.
**העשור השני של המאה ה-6** הוא העשור שהחל ב-1 בינואר 510 והסתיים ב-31 בדצמבר 519.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

#### סכסוכים לאומיים ואזוריים

#### אירועים פוליטיים משמעותיים

* 27 בנובמבר 511 – נפטר מלך הפרנקים **כלוביס הראשון**.
* 511 – לאחר פטירת כלוביס הראשון, ממלכתו מחולקת בין 4 בניו: כילדברט הראשון אשר ישב בפריז, כלותאר הראשון כמלך ממלכת סואסון, כלודומר אשר ישב באורליאן ותאודוריק הראשון אשר ישב בריימס.
* 518 – יוסטיניאנוס, בגיל 36 עולה לשלטון קיסרות רומא ומתחיל במפעל יצירת הקורפוס המשפטי.

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **העשור השני של המאה ה-6** בוויקישיתוף

| עשורים במאה ה-6 |
| --- |
|  | << • 500–509 • 510–519 • 520–529 • 530–539 • 540–549 • 550–559 • 560–569 • 570–579 • 580–589 • 590–599 • >> |
ב-12 בנובמבר 1933 התקיימו בחירות לפרלמנט בגרמניה. הן היו הבחירות הראשונות מאז תפסה המפלגה הנאצית את השלטון במלואו, עם העברת חוק ההסמכה במרץ אותה שנה. עד למועד הבחירות, נאסרה השתתפותן של כל מפלגות האופוזיציה, ולבוחרים הוצגה רשימה יחידה של המפלגה הנאצית ו-22 "אורחים" שלה, שלא היו חברי מפלגה. "אורחים" אלה, שכללו אנשים כמו אלפרד הוגנברג, ממילא תמכו באופן מלא בשלטונו של אדולף היטלר ובמשטרו.

בחירות אלו נתנו את הטון לכל הבחירות והמשאלות הנוספות שנערכו בעידן הנאצי.

התוצאות הרשמיות הראו על תמיכה של כ־92% מהמצביעים ברשימה הנאצית, ואחוז ההצבעה עמד על כ־96% אחוז. ההצבעה נערכה בתנאים הרחוקים מלהיות חשאיים. מצביעים רבים חששו שכל מי שיצביע "לא" יתגלה וייענש על כך. בכמה קהילות איימו על הבוחרים בפעולות תגמול, אם יעזו להצביע "לא", או אפילו אם פשוט לא יצליחו להצביע כלל. למרות זאת, כ־3.4 מיליון מצביעים הגישו פתקים "פסולים". בבחירות אלו נערך גם משאל עם נפרד, על החלטתו של היטלר להוציא את גרמניה מחבר הלאומים, שזכה לתמיכה דומה.

ב-12 בדצמבר התכנס הרייכסטאג החדש, המורכב באופן בלעדי מחברי המפלגה הנאצית ואוהדיה, כדי לבחור לנשיאות את הרמן גרינג.

תוצאות
------

|  |
| --- |
|  |
| מפלגה | הצבעות |  % | מקומות ישיבה |
|  | המפלגה הנאצית ו"אורחים" | 39,655,224 | 92.11% | 661 |
| נגד | 3,398,249 | 7.89% | – |
| הצבעות לא חוקיות/ריקות | – |
| **סך הכל הצבעות** | **43,053,473** | **100.00%** | **661** |
| בוחרים רשומים/שיעור הצבעה | 45,178,701 | 95.30% | – |

הערות שוליים
------------

1. ↑  Read, Anthony (2004). *The Devil's Disciples: The Lives and Times of Hitler's Inner Circle*. London: Pimlico. p. 344. ISBN 0-7126-6416-5.
2. ↑  William Shirer, *The Rise and Fall of the Third Reich* (Touchstone Edition) (New York: Simon & Schuster, 1990)

| גרמניהגרמניה מערכות בחירות בגרמניה |
| --- |
| רפובליקת ויימאררפובליקת ויימאר רפובליקת ויימאר וגרמניה הנאציתגרמניה הנאצית גרמניה הנאצית | 1932 (יולי) • 1932 (נובמבר) • 1933 (מרץ) 1933 (נובמבר) • 1936 • 1938 |
| גרמניה המערביתגרמניה המערבית גרמניה המערבית | 1969 • 1972 • 1976 • 1980 • 1983 • 1987 |
| גרמניהגרמניה גרמניה | 1990 • 1994 • 1998 • 2002 • 2005 • 2009 • 2013 • 2017 • 2021 |
**הפועל אזור** היא קבוצת כדורגל ישראלית המשתייכת למועצה המקומית אזור. צבעי התלבושת של הקבוצה הם אדום, לבן ושחור. נכון ל-2022 מתמודדת הקבוצה בליגה ב' דרום א.

היסטוריה
--------

הפועל אזור הוקמה בשנת 1954 והחלה את דרכה בליגה ג'. בשנת 1959 עלתה הקבוצה לליגה ב' לראשונה בתולדותיה. שם הם נשארו עד 1965/1966 אז ירדה חזרה לליגה ג'. בעונת 1981/1982 עלתה הקבוצה עד לליגה א'. בעונת 1986/1987 רשמה הקבוצה את הישג השיא שלה בליגה א' כשסיימה במקום השלישי, אולם בשנת 1988 ירדה הקבוצה חזרה לליגה ב', עד שבתום עונת 2011/2012 עלתה שוב לליגה א', אחרי 24 שנים, אחרי שניצחה את מכבי עירוני נתיבות בפלייאוף העלייה בתוצאה 1-0.

בעונת החזרה לליגה א', 2012/2013, סיימה הקבוצה במקום הרביעי והעפילה לפלייאוף העלייה לליגה השנייה, שם ניצחה בסיבוב הראשונה את עירוני בת ים אך הפסידה בסיבוב השני לבית"ר כפר סבא. בעונה שלאחר מכן שחזרה הקבוצה את הישגה מ-1987 וסיימה במקום השלישי, והעפילה פעם נוספת לפלייאוף העלייה ללאומית, שם ניצחו את הפועל מרמורק ואת בית"ר כפר סבא, אולם הפסידו בדו-קרב פנדלים מול אלופת ליגה א' צפון עירוני טבריה ונשארה בליגה א'.

בסיום עונת 2021-22 נשרה הפועל אזור לליגה ב' אחרי 10 שנים רצופות בהן שיחקה בליגה א'

קישורים חיצוניים
----------------

* הפועל אזור, ברשת החברתית פייסבוק
* הפועל אזור באתר ההתאחדות לכדורגל בישראל

הערות שוליים
------------

1. ↑  מי ומי בליגה ב'?, מדור ספורט, עיתון חרות 20 בספטמבר 1959
2. ↑  קבוצה ביום: הפועל אזור, אתר דאבל פס, 17 ביולי 2012
3. ↑  הפועל אזור ירדה לליגה ב

| ליגה א' דרום בכדורגל - עונת 2022/2023 |
| --- |
| 

|  |
| --- |
| בני אילת • הפועל קלנסווה • עירוני מודיעין • • הפועל בקעת הירדן • הפועל כפר שלם • הפועל מרמורק • מכבי הרצליה • מכבי יבנה • בית"ר תל אביב בת ים • מכבי עירוני אשדוד • מכבי שעריים • מ.כ. חולון ירמיהו • מ.ס. דימונה • עירוני כסייפה • שמשון תל אביב • שמשון כפר קאסם |

 |
**FlashFXP** היא תוכנה שמתפקדת כלקוח File Transfer Protocol (פרוטוקול להעברת קבצים) עם ממשק גרפי בסביבת חלונות. התוכנה תומכת גם בפרוטוקול File eXchange Protocol.

היסטוריה
--------

ב-1998, צ'ארלס דויס, מייסד התוכנה, החל בבניית לקוח FTP לסביבת חלונות, לאחר ששמע לעצת חבריו כי אין לקוח FTP אמין עם ממשק גרפי בסביבה זו. הפרויקט נקרא תחילה Myfxp ונכתב בויז'ואל בייסיק. מאוחר יותר הסב את הפרויקט לדלפי, שפה תכנות מתקדמת יותר.

דויס שינה את שם התוכנה ל-FlashFXP, וב-23 ביולי הוציא לאור את גרסתה הראשונה (1.0).

בגרסה 2.0 החלה התוכנה לתמוך בפרוטוקולים TLS ו-SSL.

ב-2003 דויס חתם על עסקה בלעדית עם חברת iniCom Networks, והוציא את גרסה 3.0.

ב-2009, יצאה גרסה 4.0.

ב 2017 יצאה גרסה 5.0 והיא הגרסה האחרונה בעקבות העובדה שמפתח התכנה נכלא ל-15 שנים.

התוכנה מתורגמת לשפות רבות, ביניהן עברית, גרמנית, צרפתית, אנגלית, פורטוגזית, רוסית.

ראו גם
------

* File Transfer Protocol
* WinSCP

קישורים חיצוניים
----------------

* אתר האינטרנט הרשמי של התוכנה (באנגלית)

הערות שוליים
------------

1. ↑  Scott Hardy. "Quincy man sent to Federal prison on child-sex count - WTAD". *www.wtad.com*. WTAD.
ויאדוקט לה פולבוריז'ה
הרכבת
**רכבת העננים** או **רכבת אל העננים** (בספרדית: **Tren de las Nubes** או **Tren a las nubes**, בהתאמה) היא כינויו של שירות רכבות המחבר בין העיר סלטה שבצפון-מערב ארגנטינה לבין אובל לה פולבוריז'ה, שבהרי האנדים. הרכבת משמשת למטרות תיירות בלבד.

היסטוריה
--------

מקור שמה של הרכבת בסרט שצילמו שני סטודנטים מטוקומאן בראשית שנות ה-60. השניים ביקשו מנהג הקטר שישחרר קיטור עבור אחת הסצינות. בשל הטמפרטורות הנמוכות, הקיטור לא התפזר במשך מספר דקות, ויצר אשליה של עננים. חברת הרכבות הארגנטינאית רכשה את הסרט, שעובד מאוחר יותר לסרט תיעודי בשם "רכבת אל העננים", בעקבות אותה סצנה.

היוזמה לבנות במקום מסילה, שתחבר בין האזורים הצפוניים של צ'ילה וארגנטינה, ותשפר את הובלת הבוראקס שנחצב במרומי האנדים, עלתה ב-1899, וב-1905 הוחל בבדיקת היתכנות של הבנייה. לאחר בחירתו של הנשיא איפוליטו איריגוז'ן ב-1916 התחדש העניין ביוזמה. העבודות החלו ב-1921, בתכנונו של המהנדס האמריקני ריקרדו מורי, ותוכננו להימשך שש שנים. בשל תנאי השטח הקשים, התנהלו העבודות בעצלתיים, וב-1930 הופסקו לשש שנים עקב הדחתו של איריגוז'ן בהפיכה צבאית. הן הושלמו בסופו של דבר ב-17 בינואר 1948, וב-20 בפברואר אותה שנה יצאה הרכבת הראשונה מסוקומפה, בגבול צ'ילה-ארגנטינה, לסלטה.

ב-1972 נחנכו רכבות התיירים, והן פעלו ברציפות עד הפרטת שירותי הרכבות בארגנטינה ב-1990. ב-1991 חודשה פעילות הרכבת בבעלות פרטית, והיא נמשכה עד שב-2005 החליטה ממשלת ארגנטינה לסיים את ההתקשרות עם החברה. ב-6 באוגוסט 2008 הושק שירות הרכבות מחדש, באמצעות חברת אקוטרן.

ביולי 2014 רכבת ובה 400 נוסעים ירדה מהמסילה, והנוסעים נאלצו להתפנות בעזרת הצבא. בעקבות התקרית השירות הולאם מחדש והמסילה שופצה.

ראשיתה של המסילה בתחנת הרכבת חנרל בלגרנו שבעיר סלטה, בגובה של 1,187 מטר מעל פני הים. הנקודה הגבוהה ביותר בה היא נקודת הסיום הנוכחית שלה, בוויאדוקט לה פולבוריז'ה, בגובה של 4,220 מ' מעל פני הים, והיא מסילת הברזל השלישית בגובהה בעולם. פער 3,000 המטרים הצריך פתרונות הנדסיים רבים, ולאורך 217 הקילומטרים של מסילת הברזל הוקמו 29 גשרים, 21 מנהרות, 13 אובלים, שתי ספירלות ושני זיגזגים.

הרכבת כוללת 10 קרונות, והיא יכולה להסיע 640 נוסעים. מהירותה הממוצעת היא 35 קמ"ש, והנסיעה הלוך וחזור נמשכת 15 שעות. לאורך המסלול 20 תחנות רכבת, רובן בעיירות קטנות או במכרות. העיר הגדולה ביותר בה עוברת המסילה פרט לסלטה היא סן אנטוניו דה לוס קוברס.

* 
* 
*

קישורים חיצוניים
----------------

ויקישיתוף מדיה וקבצים בנושא **רכבת העננים** בוויקישיתוף
* 

* אתר האינטרנט הרשמי של רכבת העננים

הערות שוליים
------------

1. ↑  El Tren a las Nubes volvió a correr en las alturas del paisaje salteño, www.lanacion.com.ar, ‏2007-10-07 (בספרדית)
2. ↑  Clarín.com, Descarriló el 'Tren de las Nubes' y evacuaron a 400 pasajeros, www.clarin.com, ‏2014-07-19 (בספרדית)
3. ↑  Descarriló el Tren de las Nubes y evacuaron a 400 pasajeros, www.continental.com.ar, ‏2014-07-20 (בספרדית)
**חופית זהובת-גחון** או **ביצנית זהובת-גחון** (שם מדעי: *Tryngites subruficollis*) היא מין עוף ממשפחת החרטומניים החיה בטונדרה של אמריקה הצפונית ונודדת דרומה עד לאמריקה הדרומית, וכן בכמה מקומות באירופה. היא נמצאת גם באזורים רחוקים משם בהרבה בדרום-מזרח אסיה, הודו, סרי לנקה ואוסטרליה. אחת החופיות הגיעה באוקטובר 2018 לישראל כפרט תועה.

החופית היא יחידה בסוגה וקרובה לסוג ביצנית, ובעבר נכללה בו, וללוחם.

אורכה של החופית 190–230 מ"מ, מוטת כנפיה 128–138 מ"מ, ומשקלה 63 גרם בממוצע. צבעה חום-צהבהב עם כיפה ופלג גוף עליון וכן כנפיים וזנב אפורים מנומרים בשחור. הרגליים צהובות, והעיניים שחורות ומוקפות בלבן. מקורה קצר ביחס לשאר קרוביה ומותאם לשליפה מהירה של חרקים, תולעים ורכיכות מפני הקרקע.

החופית מקננת על הקרקע. הזכר פוליגמי, ומתרבה עם הרבה נקבות.

קישורים חיצוניים
----------------

ויקישיתוף מדיה וקבצים בנושא **חופית זהובת-גחון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* NCBI
* GBIF
 |

הערות שוליים
------------

1. ↑  חופית זהובת-גחון באתר הרשימה האדומה של IUCN
2. ↑  לראשונה בישראל: ציפור מאלסקה נחתה בגעש, ynet ‏ 25 באוקטובר 2018
**חופית אמריקנית** (שם מדעי: *Calidris pusilla*) היא עוף מהסוג חופית שבמשפחת החרטומניים החי בחופי ימים באמריקה.

אורך החופית 13-15 ס"מ ומשקלה 20-32 גרם. היא בעלת כסות נוצות אפורות עם גוון אדמדם בכנפיים והחזה אדמוני בהיר. לחופית מקור בינוני בצבע שחור ורגליים ארוכות ללא קרומי שחייה.

חופיות אלה חיות בלהקות בהתאם לעונות השנה. בקיץ הן מקננות במושבות קינון בטונדרה של אלסקה ושל מזרח קנדה. בסתיו הן מתחיליות לנדוד דרומה לארצות הברית ואף דרומה משם עד לאמריקה הדרומית. בסוף החורף הן פונות שוב צפונה לעבר הטונדרה ועוצרות בכמה חופים בהם מפרץ דלאוור, שם הן ניזונות מביצים של סרטני זנב חרב. בנוסף הן ניזונות מחרקים קטנים ומחסרי חוליות קטנים כמו סרטנים ותולעים.

קישורים חיצוניים
----------------

ויקישיתוף מדיה וקבצים בנושא **חופית אמריקנית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
* IBC
 |

הערות שוליים
------------

1. ↑  חופית אמריקנית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542222005171

 |
מרכז הכנסים דוד ל. לורנס בפיטסבורג הוא מרכז הכנסים הראשון בעולם שזכה בדירוג הפלטינה של LEED
1225 Connecticut Avenue בוושינגטון די. סי. הוא בניין המשרדים הראשון בחוף המזרחי ששופץ וקיבל דרגת פלטינה לפי תקן LEED
**התקן האמריקאי לבנייה ירוקה**, המוכר בשם **LEED** (קיצור של **Leadership in Energy and Environmental Design**), הוא סדרה של מערכות דירוג בתחומי התכנון, הקונסטרוקציה, התפעול והתחזוקה של מבנים ירוקים כדוגמת בתי מגורים ושכונות.

התקן, שפותח בידי המועצה האמריקנית לבנייה ירוקה (USGBC), מיועד לעזור ליזמים, בעלי דירות ואנשי אחזקה לפתח אחריות סביבתית ולהשתמש במשאבים בצורה יעילה. הצעות לשינוי ושיפור הסטנדרטים שמציג התקן נעשות באופן שוטף ומתמיד ונבחנות על ידי כ-20,000 מחברי המועצה האמריקנית לבנייה ירוקה.

השימוש בתקן החל בשנת 1998 ומאז יושמו עקרונותיו ביותר מ-7,000 פרויקטים ב-31 מדינות.

בתחילה, סוכנויות פדרליות אמריקניות וגורמי ממשל מדיניים ומקומיים רבים עודדו את השימוש בתקן LEED. אולם, 4 מדינות (אלבמה, ג'ורג'יה, מיין, מיסיסיפי) החרימו בפועל את השימוש בתקן זה.

בניין בית הספר ללימודי סביבה ע"ש פורטר באוניברסיטת תל אביב קיבל את ההסמכה הסופית של התקן האמריקאי לבנייה ירוקה, בדירוג הגבוה ביותר: LEED Platinum, אם כי מבחינת ניצול הקרקע הבניין לוקה בחסר.

ראו גם
------

* טביעת רגל אקולוגית
* אנרגיה מתחדשת

קישורים חיצוניים
----------------

ויקישיתוף מדיה וקבצים בנושא **התקן האמריקאי לבנייה ירוקה LEED** בוויקישיתוף
* 

* אתר האינטרנט הרשמי של התקן האמריקאי לבנייה ירוקה LEED (באנגלית)
* התקן האמריקאי לבנייה ירוקה LEED, באתר אנציקלופדיה בריטניקה (באנגלית)

הערות שוליים
------------

1. ↑  Convention center earns highest 'green' cred: platinum LEED rating, Pittsburgh Post-Gazette (באנגלית)
2. ↑  1225 Connecticut Avenue gets LEED Platinum, www.bizjournals.com
3. ↑  Press: About LEED | U.S. Green Building Council, www.usgbc.org
4. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544592405171
* LCCN: sh2006020235

 |
**סילבי טלי** (בצרפתית: **Sylvie Tellier**; נולדה ב-28 במאי 1978) היא דוגמנית צרפתייה ויושבת ראש של ארגון מיס צרפת.

ביוגרפיה
--------

טלי נולדה בעיר נאנט שבמחוז ונדה. היא למדה משפט אזרחי בבית ספר למשפטים בליון.

בשנת 2002 זכתה בתחרות מיס ליון, ובאותה שנה נבחרה למיס צרפת בתחרות הארצית. עקב כך היא ייצגה את צרפת במיס תבל 2002, היא הייתה אמורה גם להשתתף בתחרות מיס עולם באותה שנה שנערכה בניגריה, אך היות ניגריה מדינה שמפרה זכויות בעלי חיים היא ויתרה על השתתפותה באירוע.

בשנת 2005 לקחה חלק בכתיבת והוצאת הספר "ללא פשרות: שיחות עם סילבי טלי" אודות חייה של ז'נבייב דה פונטניי, מארגנת וישבת הראש של תחרות מיס צרפת.

בשנת 2007 החלה לשמש בעצמה כיושבת ראש מיס צרפת ובכך החליפה את ז'נייב דה פונטניי.

ב-2003 הגישה תוכנית ברדיו המקומי של העיר ליון.

ב-2005 הייתה אחת משלושה עשרה הדוגמניות שהופיעו בלוח השנה של המגזין "Télé 7 Jours", היא לקחה חלק במספר פרקים של הגרסה הצרפתית של המבצר.

בשנת 2012 לקחה חלק בפרק של התוכנית הצרפתית של מי רוצה להיות מיליונר?.

קישורים חיצוניים
----------------

ויקישיתוף מדיה וקבצים בנושא **סילבי טלי** בוויקישיתוף
* סילבי טלי, ברשת החברתית טוויטר
* סילבי טלי, ברשת החברתית אינסטגרם

*

הערות שוליים
------------

1. ↑  Miss France boycotte l��lection de Miss Monde sur lyonpeople.com, www.lyonpeople.com
2. ↑  Le JDD, Sylvie Tellier, la Miss de tête, lejdd.fr (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14641099q (data)
* GND: 1214839401
* ISNI: 0000 0000 1084 3184
* SUDOC: 088519252
* VIAF: 5188208
* WorldCat: viaf-5188208

 |
**חופזי אמריקאי** המכונה גם **חופזי זהוב אמריקאי** (שם מדעי: ***Pluvialis dominica***) הוא מין עוף ממשפחת החופמיים, החי ביבשת אמריקה בין קנדה לפטגוניה והוא נודד למרחקים ארוכים בחיפוש מזון. מין זה דומה למין חופזי זהוב.

תיאור
-----

החופזי מגיע לאורך 24 עד 48 ס"מ, בעל מוטת כנפיים של 65 עד 67 ס"מ ושוקל 122 עד 194 גרם, כשבעת הנדידה החופזים צנומים יותר. נוצות הכנפיים, הגב ואחורי הראש אפורות מסורטטות בשחור-לבן, אחורי הפנים לבנים וקדמת הפנים לצד המקור, החזה, הבטן והרגליים שחורים. הנקבות דומות לזכרים אך צבעם השחור בולט פחות. 

החופזי הוא עוף שוכן גדות וחופים הניזון בעיקר מחרקים וסרטנים שהוא מחפש הן במים והן על הקרקע או בין העשבים. הוא חי בלהקות גדולות המקננות על הקרקע בקיני עשבים וחזזית, לרוב בטונדרה או באזורים פתוחים. בקן הנקבה מטילה 4 ביצים הבוקעות כעבור 26 עד 27 ימים. האפרוחים יכולים לנוע ולאכול בכוחות עצמם מהבקיעה ולומדים לרוץ ולעוף בימים הקרובים.

החופזים נודדים לאורך כל אמריקה בין קנדה ואלסקה לפטגוניה כשהם עוצרים במספר "תחנות תדלוק" כמו בים הקריבי או לחופי האוקיינוס האטלנטי שבאילינוי. החופזי נודד מעל 40,000 ק"מ במסלול אחד.

תמונות
------

* 
* 
*

קישורים חיצוניים
----------------

ויקישיתוף מדיה וקבצים בנושא **חופזי אמריקאי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
* IBC
 |

הערות שוליים
------------

1. ↑  חופזי אמריקאי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007579238905171

 |
**סילביוס לאופולד וייס** (בגרמנית: **Sylvius Leopold Weiß**;‏ 12 באוקטובר 1687 – 16 באוקטובר 1750) היה מלחין גרמני ונגן לאוטה. אחד המלחינים החשובים והמרכזיים ברפרטואר ללאוטה סולו. חלק מיצירותיו עובדו לגיטרה קלאסית ומהווים חלק מקובל ברפרטואר לכלי זה.

ביוגרפיה
--------

נולד בגרוטקאו שליד ברסלאו. אביו, יוהאן יאקוב וייס, היה אף הוא נגן לאוטה נודע. וייס שירת בחצרות מלכים ונסיכים בברסלאו, רומא ודרזדן. כנגן הצטיין בשליטתו הטכנית וביכולת האלתור שלו, כמלחין היה פורה וכתב מעל 600 יצירות ללאוטה סולו בתבנית של סונאטה בארוקית ושל סוויטה (פרטיטה). כמו כן כתב גם קונצ'רטי ויצירות קאמריות, מרובן שרדו רק חלקי הסולו ללאוטה.

בדרזדן, שם שהה בסוף ימיו, התיידד עם וילהלם פרידמן באך דרכו הכיר את אביו, יוהאן סבסטיאן באך. יוהאן פרידריך רייכארדט דיווח שוייס איתגר את באך לנגינת מודולציות וקונטרפונקטים מורכבים, כאשר וייס מבצע אותם בלאוטה ובאך בצ'מבלו ובעוגב (הנגינה בלאוטה קשה ומסובכת יותר). יש בכתובים סוויטה בלה מז'ור לכנור ולצ'מבלו, BWV 1025 אשר יוחסה בטעות לבאך אך למעשה היא עיבוד של באך ליצירה מאת וייס, סונטה ללאוטה סולו בלה מז'ור, SC 47. יש הסוברים כי יצירותיו של באך ללאוטה (995, 996, 997, 998, 999, 1000) נכתבו עבור וייס.

קישורים חיצוניים
----------------

ויקישיתוף מדיה וקבצים בנושא **סילביוס לאופולד וייס** בוויקישיתוף

* סילביוס לאופולד וייס, באתר MusicBrainz (באנגלית)
* סילביוס לאופולד וייס, באתר Discogs (באנגלית)

* האתר הרשמי (בגרמנית) (באנגלית) (בצרפתית)
* דף בארכיון המוזיקה באינטרנט
* דף במסד הנתונים של המלחינים הקלאסיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283664605171
* BNE: XX1047659
* BnF: cb139010816 (data)
* GND: 119263475
* ICCU: SBLV220189
* ISNI: 0000 0001 0882 3544
* LCCN: n82162679
* MusicBrainz: 8600a38e-f776-4543-9071-dfe5db653afe
* NDL: 00838388
* NKC: jn20000605553
* NTA: 072053232
* SELIBR: 206829
* SNAC: w6gt7bm9
* SUDOC: 145213846
* Trove: 1063301
* VIAF: 27253575
* WorldCat: lccn-n82162679

 |
**שירות ביטחון המדינה** (בסרבית: **Служба државне безбедности**, **Služba državne bezbednosti**; בראשי תיבות СДБ / SDB או РДБ / RDB) או פשוט **ביטחון המדינה** (בסרבית: **Државна безбедност, Državna bezbednost**; ראשי תיבות ДБ / DB), הייתה סוכנות הביון והביטחון במשרד הפנים של הרפובליקה הפדרלית של יוגוסלביה שמטרתה הייתה להגן על המדינה מפני איומים פנימיים ופעלה כגוף לענייני ביטחון פנים, סיכול ריגול ואיסוף מודיעין.

היסטוריה
--------

השירות הוקם במרץ 1991 לאחר פירוק המינהל לביטחון המדינה (UDBA). הגוף פורק ביולי 2002, עת הוחלף בסוכנות הביון והביטחון הסרבית (BIA) ב-1 באוגוסט 2002.

כוחות מיוחדים
-------------

על פי כתב האישום בסדרת המשפטים בבית הדין הבינלאומי ליוגוסלביה לשעבר (ICTY), הכוחות המיוחדים של יוגוסלביה, הידועים גם כ- Yugoslav Paramilitaries, הוקמו בחשאי על ידי שירות הביטחון או בסיועו. בין אלה היו משמר המתנדבים הסרבי (הנמרים של ארקן), יחידת המבצעים המיוחדים (הכומתות האדומות) ויחידת העקרבים, כולם הואשמו במעורבות ברצח עם בשנות ה-90. רשמית, היחידה למבצעים מיוחדים שולבה בשירות ביטחון המדינה לא לפני 1996.

מנהלים
------

  ממלא מקום

| # | שם | תחילת כהונה | סוף כהונה |
| --- | --- | --- | --- |
| 1 | זוראן יאנקוביץ' | 31 באוקטובר 1990 | 30 בדצמבר 1991 |
| 2 | יוביצה סטנישיץ' | 1 בינואר 1992 | 26 באוקטובר 1998 |
| 3 | רדומיר מרקוביץ' | 27 באוקטובר 1998 | 25 בינואר 2001 |
| 4 | גוראן פטרוביץ' | 26 בינואר 2001 | 15 בנובמבר 2001 |
| – | אנדריה סאביץ' | 15 בנובמבר 2001 | 1 באוגוסט 2002 |

ראו גם
------

* סוכנות הביון והביטחון (BIA)

הערות שוליים
------------

1. ↑  Carla Del Ponte/Serge Brammertz (10 ביולי 2008). "The Prosecutor vs. Jovica Stanišić & Franko Simatović - Third Amended Indictment" (PDF). International Tribunal for the Former Yugoslavia. נבדק ב-28 בדצמבר 2010. `{{cite web}}`:  (עזרה)
**Above** הוא אלבומה היחיד של הסופרגרופ מד סיזן.

הסגנון באלבום הוא שילוב בין בלוז וגראנג'. האלבום הוקלט במהלך תקופה נדירה של פיכחות מצידו של הסולן ליין סטאלי, שנאבק בהתמכרותו להרואין במשך יותר מעשור. 

הבלדה "River Of Deceit" הפכה ללהיט מתוך האלבום. השיר "Artificial Red" נכתב תוך-כדי אחת מההופעות. כל האיורים באלבום וכן תמונת העטיפה צוירו בידי ליין סטאלי. הצד השני של העטיפה האחורית כולל תמונה של חברי הלהקה, כשהכפפות של סטאלי, האופייניות למכורים כבדים להרואין, נראות בבירור.

מארק לאנגן, סולן סקרימינג טריז, שר ב"I'm Above" ו"Long Gone Day".

רשימת השירים
------------

סטאלי כתב את מילות כל השירים, חוץ מ"Long Gone Day" שאותו כתב בשיתוף עם מארק לאנגן. כל הלחנים מאת מד סיזן.


|  |
| --- |
| 1. Wake Up (7:38)
2. X-Ray Mind (5:12)
3. River of Deceit (5:04)
4. I'm Above (5:44)
5. Artificial Red (6:16)
6. Lifeless Dead (4:29)
7. I Don't Know Anything (5:01)
8. Long Gone Day (4:52)
9. November Hotel (7:08)
10. All Alone (4:12)
 |

קישורים חיצוניים
----------------

* ספוטיפיי Above באתר ספוטיפיי
* MusicBrainz Above באתר MusicBrainz
* Discogs Above באתר Discogs
* AllMusic Above באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: dfd71e05-6a88-3fed-87be-a09d466766e5

 |
ה"אורסר" - ציור של תאודור אמאן מ-1888
אורסרי בטרנסילבניה - חריטה מ-1869
**אורסרים** (ברומנית: **ursari** ובבולגרית: **урсари**) הוא כינויו בשפה הרומנית של הצוענים הנוודים העוסקים בענף המסורתי של אילוף בעלי חיים, בעיקר דובים, נחשים וקופים בעלי זנב.

המילה ursari (רבים של המילה ursar ביחיד) נגזרה מהמילה הרומנית "Urs", שמשמעותה היא "דוב". "אורסרים" הם אחד הקלאנים או השבטים הצוענים שחיו ועדיין חיים ברומניה. יש להם ניב או שניים מיוחדים של השפה הרומאני אבל לרוב הם דוברי השפה הרומנית ושכחו את שפתם רומאני (צוענית) המקורית. פוגשים אותם גם בבולגריה, סרביה וברפובליקת מולדובה. הם הגיעו בנדודיהם עד לאיטליה ולהולנד ואף לאמריקה. בבולגריה יש גם קבוצות צוענים אחרות העוסקות באילוף דובים - מצ'קארי мечкари - באילוף קופים - מיימונרי. 

צוענים מאלפי דובים או מרקידי דובים מוזכרים בהיסטוריה כבר במאה ה-12 באימפריה הביזנטית. ביוונית נקראו ארקודיארס או 
αρκουδιάρηδες - ארקודיארדס. באיטליה נקראו "אורסאנטס" מהמילה האיטלקית לדוב orso. שם דומה יש גם למאלפי הדובים הצוענים בדרום צרפת. 
בסלובקיה נקראים ריצ'קארה, באזור איסטנבול בטורקיה - בני רומה האייג'ים.

האורסרים ברומניה התפרנסו מאילוף בעלי החיים והופעה איתם בציבור, בעיקר בירידים. הנשים עסקו בניחוש העתיד, תמורת תשלום. בנסיכויות הרומניות אורסרים חיו במעמד של עבדים עד המחצית השנייה של המאה ה-19, כששוחררו ובחלקם גם התיישבו התיישבות של קבע על הקרקע. גם בהיותם עבדים קיבלו רשות לשמור על אורח חייהם, בתנאי ששילמו לבעלים את המס השנתי.

האורסרים התפרנסו ממה ששילמו הצופים בהצגות בעלי החיים, דובים מרקדים או מצדיעים, ותשלום עבור "דריכת הדוב" (călcătura ursului). באמונה העממית דריכת דוב על גבו של אדם עשויה הייתה לרפא אותו מכל מיני חוליים, אמיתיים או מדומים. הלקוח היה נשכב על בטנו ומאלף הדוב היה מוביל אותו לשבת על גבו או אף לרקוד אליו.

מופע מבוקש במיוחד הייתה היאבקות המאלף עם הדוב, אך לעיתים הדוב היה מצליח לקרוע את השרשרת או החבל בו נקשר ובורח. במצבים כאלה המאלף היה רודף אחר הדוב, קורא לו בשמו ושר לו שירים, שהרגיל אותו אליהם מאז היה גור קטן. המרדף היה מסתיים כשהדוב נעצר ואז המאלף היה מפייס אותו עם קוביית סוכר או שבר של חלת דבש.

הכנסות נוספות היו לאורסרים מממכר שערות דובים ושומנם. עישון בעזרת השערות נחשבו לתרופה נגד עין הרע והשומן נחשב לתרופה נגד שיגרון ומחלות עצמות.
האורסרים לא נתנו לדובים שלהם בשר, כי לטענתם הבשר היה משגע אותם והופך אותם לאלימים כלפי בני אדם.

לקריאה נוספת
------------

* Angus Fraser *Țiganii*, Humanitas, București 2017

(אנגוס פרייזר - *הצוענים* - תרגום מאנגלית)

* Donald Kenrick *Dicționar istoric al țiganilor (romilor)* Editura Motiv, Cluj-Napoca 2002

(דנולד קנריק - *הלקסיקון ההיסטורי של הצוענים (רומים)* - תרגום מאנגלית)

קישורים חיצוניים
----------------

ויקישיתוף מדיה וקבצים בנושא **אורסרי** בוויקישיתוף
* The End of the Dancing Bears (באנגלית)
* Amintiri din Vechiul Regat (ברומנית)

הערות שוליים
------------

1. ↑  Povestea urșilor tulceni (ברומנית)
***Acanthamoeba*** הוא ייצור חד-תאי ממשפחת ה-Acanthamoebidae. הם היכולים להופיע בצורה פרזיטית ולא פרזיטית וחיים במקורות מים עומדים. בקבוצה ישנן שני סוגים: *Naegleria* ו-*Acantamobea*. הם מפוזרים בכל העולם

מבנה מורפולגי
-------------

בצורת הציסט, גודלו 13-19 מיקרון, בעל גרעין בודד, המעטה החיצוני פוליגונלי והפנימי מקומט ומכיל נקבוביות.
כ-trophozoite גודלו 30 מיקרון, המעט החיצוני מחוספס בעל מספר התארכויות (פסאודפודיה) בעל גרעין בודד. זהו השלב המדבק.
לא קיימת צורת חיים חופשית (ללא מאחסן).

המחלה
-----

אצל אנשים עם מערכת חיסון תקינה, דלקת של הקרנית (keratits) בדרך כלל קשורה לעדשות מגע מזוהמות. במקרה של מערכת חיסון מוחלשת,chronic granulomatous encephalitis, דלקת חריפה של המוח.

תקופת דגירה של 7-10 ימים. עם התפתחות המחלה אצל חולים עם פגיעה במערכת החיסון עלולים להופיע כאבי ראש, חום גבוה והתקפי פרכוסים. כתוצאה מנזק פוקאלי במוח העלול להיות מלווה באבצסים.
דלקת של הקרנית אינה קשורה לנזק המוחי אלא לזיהום דרך עדשות מגע.

אבחנה מבוצעת בעזרת תרבית של נוזל מוח שדרתי. לא תמיד ניתן יהיה לזהות את ה-trophozoites. 

אין טיפול ספציפי. יש לשקול amphothericine B במקרה של דלקת חמורה של הקרנית עלול להיות צורך בהתערבות ניתוחית.

קישורים חיצוניים
----------------

ויקישיתוף מדיה וקבצים בנושא **Acanthamoeba** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546317805171

 |
**אורסטה קורבטה** (בספרדית: **Oreste Corbatta**;‏ 11 במרץ 1936, דרו – 6 בנובמבר 1991) היה כדורגלן ארגנטינאי ששיחק בתקופת הזוהר בראסינג קלוב וזכה ארבע פעמיים באליפות ארגנטינה.

קריירה
------

אורסטה קורבטה נולד בעיירה דרו לאב איטלקי ואם ארגנטינאית. בגיל 14 הוא התחיל לשחק במדים של אסטודיאנטס לה פלאטה. בשנת 1953 עבר לראסינג קלוב.

ב-30 באפריל 1955 עלה לראשונה למשחק של הליגה העליונה. עם הקבוצה זכה באליפות פעמיים.

בשנת 1962 הוא עבר לבוקה ג'וניורס תמורת 12 מיליון פסו. עם הקבוצה החדשה זכה באליפות פעמיים.

בשנת 1965 אורסטה קורבטה עבר לדפורטיבו אינדפנדיינטה מדיין ושיחק בקולומביה במשך שלוש שנים. בשנת 1970 הוא חזר לארגנטינה ושיחק בליגות נמוכות עד שעזב את הכדורגל בגיל 38.

במהלך הקריירה החמיץ רק 4 מ-68 בעיטות עונשין.

### נבחרת ארגנטינה

אורסטה קורבטה נכלל בסגל ארגנטינה ב-43 משחקים. היה חלק מהנבחרת שזכתה בקופה אמריקה 1957 וקופה אמריקה 1959. במהלך מונדיאל 1958 הוא הבקיע שלוש שערים.

חיים אישיים
-----------

במהלך שנים רבות אורסטה קורבטה סבל מאלכוהוליזם. הוא התחתן 4 פעמים ונפטר מסרטן בשנת 1991. בשנת 2006 הוא נכלל בהיכל התהילה של המועדון בו גדל. אחד מרחובות העיר ליד האצטדיון נקראה על שמו.

תארים
-----

ראסינג קלוב
* אליפות ארגנטינה (2): 1958, 1961

בוקה ג'וניורס
* אליפות ארגנטינה (2): 1964, 1965

נבחרת ארגנטינה
* קופה אמריקה (2): 1957, 1959

קישורים חיצוניים
----------------

ויקישיתוף מדיה וקבצים בנושא **אורסטה קורבטה** בוויקישיתוף

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
אחד האנשים שהכי מזוהים עם התסרוקת היה הזמר ג'סטין ביבר, אשר השפיע רבות על העלייה בפופולריות של התסרוקת בסוף העשור הראשון של המאה ה-21
**Wings** היא סוג של תסרוקת בה מאפשרים לשיער לצמוח בגובה האוזניים או הכתפיים, כך שגלים נוצרים באופן טבעי בקצוות השיער.

התספורת הייתה פופולרית בקרב גברים צעירים בשנות ה-60 של המאה ה-20, שנות ה-70 של המאה ה-20, בעשור הראשון של המאה ה-21, ובתחילת העשור השני של המאה ה-21.

הפופולריות בקרב תתי-תרבויות של בני נוער
---------------------------------------

בתחילת שנות השישים של המאה ה-20 התסרוקת הפכה פופולרית בקרב בטניקים ובקרב גולשים רבים בארצות הברית. להקות רוק כמו הרולינג סטונס והביטלס העתיקו את המראה, אשר בעקבות כך הפך פופולרי בקרב צעירים רבים בעולם המערבי בעקבות הפלישה הבריטית. בארצות הברית התסרוקות היו גם פופולריות בקרב להקות כמו המאנקיז והבירדס.

באמצע העשור הראשון של המאה ה-21, חזרה התסרוקת לאופנה, כאשר בין האישים שמזוהים ביותר עם התסרוקת נמנו זמרי הפופ ג'סטין ביבר והארי סטיילס.

גלריה
-----

* השחקן דרייק בל, 2007השחקן דרייק בל, 2007
* השחקן זאק אפרון, 2007השחקן זאק אפרון, 2007
* השחקן ויליאם מוזלי, 2008השחקן ויליאם מוזלי, 2008
* הזמר הארי סטיילס, 2008הזמר הארי סטיילס, 2008
* להקת "המאנקיז", 1967להקת "המאנקיז", 1967

הערות שוליים
------------

1. ↑  "Justin Bieber showcases his classic haircut as he goes for lunch". *Mail Online*. נבדק ב-2018-07-04.
**פרידריך בורן**(בגרמנית: **Friedrich Born**‏; 10 ביוני 1903, לנגנטל, קנטון ברן – 14 בינואר 1963) היה נציג שווייצרי של הוועד הבינלאומי של הצלב האדום (ICRC) בבודפשט וחסיד אומות העולם.

בורן חי בבודפשט עוד לפני מינויו לתפקיד על ידי הצלב האדום. במקור הגיע לבודפשט כחבר המחלקה השווייצרית הפדרלית לסחר חוץ. בנוסף לתפקידו הרשמי, עבד בבודפשט במסחר. מהר מאוד התוודע לגירושם של יהודי הונגריה, אשר החל לאחר הכיבוש הגרמני באביב 1944. בעקבות האסטרטגיה של קרל לוץ (סגן-קונסול שווייץ), גייס עד 3,000 יהודים כעובדי משרדיו, העניק להם הגנה, וייעד מספר בניינים לשימוש כבניינים המוגנים על ידי הצלב האדום. הוא גם הצליח להפיץ כ-15,000 *Schutzbriefe*, תעודות חסות שהונפקו על ידי הצלב האדום. כך מנע גירושם ומותם של יהודים הונגרים רבים.

בתחילת שנת 1944 כתב ארכבוט קלמן קריזוסטום לוועד הבינלאומי של הצלב האדום בהצעה כי מנזר פאנונהאלמה, הממוקם בצפון מערב הונגריה, יעמוד לרשות הצלב האדום. בורן ניצל את ההזדמנות הזו גם כדי לסייע בהגנה על הבניינים ההיסטוריים בני 800 השנה ובמקביל לעשות בהם שימוש כדי לספק מחסה לפליטים. בורן הגיע להסכם עם ממשלת הונגריה והצבא הגרמני לפיו יש לראות את שטחי המנזר כנייטרליים מבחינה צבאית, למרות העובדה שהם נמצאים ישירות על קו ההגנה בין הצבא האדום לבין הכוחות הגרמניים. באוקטובר 1944 מינה בורן את אדוארד בנדק בורנשווילר ולימים חסיד אומות העולם, אזרח שווייצרי שהתגורר בבודפשט, שייקח את האחריות על המבצע מטעם ההצלב האדום. ברונשוויילר הצליח לארגן פגישה עם נציג הרייך הגרמני בהונגריה, אדמונד וויזנמאייר, בנוגע לסידורי מקלט של הפליטים שם. על פי מחקריו של אריה בן-טוב, וויזמאייר קיבל את העובדה כי ילדים יהודים יקבלו הגנה במנזר, אך עמד על כך שאחוז הפליטים היהודים לא יעלה על חצי. (אריה בן-טוב, עמ '333)  .

לזכותו נזקפת הצלתם של בין 11,000 ו-15,000 יהודים בבודפשט. זאת עשה בין מאי 1944 עד ינואר 1945, אז נאלץ לעזוב את הונגריה בעקבות הוראות הצבא האדום הכובש.

אחרי המלחמה, כמו רוב מצילי היהודים מבודפשט, כגון קרל לוץ וג'ורג'ו פרלסקה, שב בורן לחייו הרגילים ושמר את זכר מעשיו לעצמו. 24 שנים לאחר מותו, ב-1987, הוכר כחסיד אומות העולם על ידי יד ושם. עוד שני עובדי הצלב האדום, רוזלי נף וולדמר לנלה, קיבלו תואר זה על הצלת חיי יהודים בזמן המלחמה.

עץ שניטע לזכר חסיד אומות העולם פרידריך בורן ביד ושם

קישורים חיצוניים
----------------

ויקישיתוף מדיה וקבצים בנושא **פרידריך בורן** בוויקישיתוף
* ביוגרפיה קצרה (בגרמנית)

הערות שוליים
------------

1. ↑  על פרידריך בורן האתר קרן ראול ולנברג הבינלאומית
2. ↑  פרידריך בורן, באתר "יד ושם" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311552205171
* GND: 1069258261
* HDS: 043607
* ISNI: 0000 0000 4502 2327
* LCCN: no2002069474
* VIAF: 78450271
* WorldCat: lccn-no2002069474

 |
**אולונוקרה בנשי** (שם מדעי: *Aulonocara baenschi*), המכונה גם **פיקוק סאן שיין**, הוא מין של דג ממשפחת האמנוניים האנדמי לאגם מלאווי ונפוץ באזור המערבי של האגם. ישנם דיווחים כי בשבי יכול לחיות עד 10 שנים.

תיאור
-----

מגיע לגודל של 13–15 ס"מ, בעל עיניים גדולות וראש מעוגל. הזכרים גדולים וססגוניים יותר מהנקבות ובעלי סנפיר גב וסנפיר שת ארוכים יותר. לזכרים לוקח כשנתיים עד שמקבלים את מופע הצבע המלא.

### וריאציות צבע

הנקבות בצבע אפור-חום עם פסים כהים לאורך גופן, ישנן נקבות עם מעט צבע צהוב בבטן. ההבדלים ניכרים בצבעי הזכרים כאשר צבעם משתנה בהתאם לאזור הגאוגרפי באגם:

* **Nkhomo Benga** - גופו בצבע צהוב בוהק, פסים כחולים בוהקים אנכיים לאורך גופו. מגסה הזימים ופיו בצבע כחול בוהק, וזנבו מעוטר בצהוב-כחול בוהקים.
* **Chipoka** - החלק התחתון של ראשו בצבע כחול בוהק והעליון צהוב בוהק, גופו בצבע צהוב כתום עם פסים כהים אנכיים לאורך גופו. סנפירי הגחון, השת והגב מעוטרים בפסים כחולים וזנבו בצבע צהוב/כתום וכחול בוהק.
* **Marleri**- ראשו כחול, מצחו וסנפיריו בצבע צהוב, גופו צהוב בהיר ולאורכו פסים אנכיים בצבע לבן עד כחול. סנפיר הזנב בצבע כתום עם פסים כחולים.
* **Usisya** - דומה לווריאציית הצבע Marleri, כאשר צבע סנפירי הגב, השת והגחון בצבע כחול.

מידע טקסונומי
-------------

המין תואר לראשונה ב-1985 על ידי הזואולוגים הגרמנים מנפרד ק' מאייר (Meyer) ורידיגר ריהל (Riehl). משמעות שמו: Aulonocara הוא הלחם מילים ביוונית שפירושו "ראש חליל", ו-Baenschi על-שם מייסד חברת טטרה (אנ') אולריך בנש (Ulrich Baensch).

התנהגות
-------

מאכלס אזורים חוליים ואזורים המסולעים בדלילות בעומקים של בדרך-כלל 4–6 ולעיתים עד ל-16 מטר. הזכרים טריטוריאליים ושומרים על טריטוריה באזור חולי סמוך לסלע, נקבות נוהגות להתקבץ ללהקות. ניזון בעיקר מחסרי חוליות ויצורים זעירים, הדג "מרחף" ללא תנועה מעל אזור חולי, כאשר הוא חש בתנועה הוא מזנק אל החול ומסנן את טרפו.

### רבייה

הזכר מציג את צבעיו וגודלו לנקבה חולפת, אם הנקבה לא נענית לחיזוריו הזכר יגרש אותה באגרסיביות. הנקבה מטילה 20–40 ביצים אותם היא אוספת אל פיה. הפריית הביצים מתבצעת בפי הנקבה, לזכר כתמים בצורת ביצים על-גבי הסנפיר האנאלי, וכאשר הנקבה מנסה לאסוף אותם אל פיה הוא משחרר את זרעו. הנקבה מדגירה את הביצים בפיה ושומרת על הדגיגים למשך של כשלושה שבועות בהם היא לא אוכלת.

קישורים חיצוניים
----------------

ויקישיתוף מדיה וקבצים בנושא **אולונוקרה בנשי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ITIS
* NCBI
* GBIF
 |

* Kazembe, J. & Makocho, P. 2005. Aulonocara baenschi. 2006 IUCN Red List of Threatened Species.
* George Zurlo, David Schleser, Cichlids (Complete Pet Owner's Manual), Barron's Educational Series, 2005

הערות שוליים
------------

1. ↑  אולונוקרה בנשי באתר הרשימה האדומה של IUCN
2. 1 2
3. 1 2 3
4. ↑